ორგანიზაციაშ თარი ღანკი რე ცოტნე დადიანიშული ღირებეფიშ – ოდაბადეშო, ეკლესიაშო, მოჯგირეშო დუდიშ დოდვალაშ პოპულარიზაცია ქორთუ ჯარალუას. „დარბაზიშ“ უმაღალაში სხუნუშ მაკათურ გიორგი ნარმანიაშ რაგადით, ორგანიზაციაშ ღანკი რე ჯვეში ტრადიციეფიშ აკოგორუა დო ჯარალუას ხეახალშო გოფაჩუა. „ჩქი ართიანი დობგორით დო გოართოიანაფა ქეშიბლებეთ. მუთ უმოსი ადამიერი ეიაჸუნუ წჷმოჭყაფასჷნი, თით უჯგუშო შემალებენა ნაფირქებუშ რეალიზაფა.“